|  |
| --- |
|  |
| PLANUL NAȚIONAL DE REDRESARE ȘI REZILIENȚĂ  ghid specific - CONDIȚII de ACCESARE a FONDURILOR europene aferente pnrr  ÎN CADRUL APELURILOR DE PROIECTE  **PNRR/2022/C10** |
| **COMPONENTA C10 – FONDUL LOCAL** |

PREAMBUL

Acest document se aplică apelurilor de proiecte din *COMPONENTA 10 - Fondul Local* în cadrul Planului Național de Redresare și Reziliență (PNRR).

Apelurile de proiecte se lansează prin aplicația electronică de pe site-ul Ministerului Dezvoltării, Lucrărilor Publice și Administrației (MDLPA), *www.mdlpa.ro/investiții/PNRR*.

Prezentul document se adresează tuturor potențialilor solicitanți pentru apelurile de proiecte mai sus-menționate.

Interpretarea informațiilor incluse în cererea de finanțare se realizează sistematic, în conformitate cu prevederile Ghidului specific privind regulile şi condițiile aplicabile finanțării din fondurile europene aferente PNRR în cadrul apelurilor de proiecte din *COMPONENTA 10 - Fondul Local* în cadrul Planului Național de Redresare și Reziliență (PNRR), aprobate și publicate pe site-ul MDLPA.

Aspectele cuprinse în aceste documente ce derivă din *COMPONENTA 10 - Fondul Local* din cadrul Planului Național de Redresare și Reziliență (PNRR) și modul său de implementare vor fi interpretate exclusiv de către Ministerul Dezvoltării, Lucrărilor Publice și Administrației, cu respectarea legislației în vigoare și folosind metoda de interpretare sistematică.

IMPORTANT

Vă recomandăm ca înainte de a începe completarea cererii de finanțare pentru apelurile de proiecte din *COMPONENTA 10 - Fondul Local* în cadrul Planului Național de Redresare și Reziliență (PNRR), să vă asigurați că ați parcurs toate informațiile prezentate în acest documentşi să vă asigurați că ați înțeles toate aspectele legate de specificul intervențiilor finanțate din fonduri europene aferente PNRR.

Vă recomandăm ca până la data limită de depunere a cererilor de finanțare în cadrul prezentului apel de proiecte să consultați periodic pagina de internet *www.mdlpa.ro/investiții/PNRR*, pentru a urmări eventualele modificări/interpretări ale condițiilor specifice, precum și alte comunicări/ clarificări pentru accesarea fondurilor europene aferente PNRR.

**CUPRINS**

[1. DESCRIEREA COMPONENTEI 10 – FONDUL LOCAL 4](#_Toc94655423)

[1.1 Pilon, componentă, obiective generale 4](#_Toc94655424)

[1.2 Obiectiv specific, axe de investiții și ținte ale componentei 5](#_Toc94655425)

[2. INFORMAȚII PRIVIND APELUL DE PROIECTE 7](#_Toc94655427)

[2.1 Tipul apelului de proiecte 7](#_Toc94655428)

[2.2 Solicitanți de finanțare eligibili 7](#_Toc94655429)

[2.3 Perioada de depunere a cererilor de finanțare 8](#_Toc94655430)

[2.4 Modalitatea de depunere a proiectelor 8](#_Toc94655431)

[2.5 Sumele alocate pentru apelul de proiecte 9](#_Toc94655432)

[2.6 Valoarea maximă eligibilă a unui proiect 11](#_Toc94655433)

[2.7 Finanțarea acordată în cadrul apelului de proiecte 13](#_Toc94655434)

[3. AJUTOR DE STAT/ PROIECTE GENERATOARE DE VENITURI NETE 13](#_Toc94655435)

[3.1 Ajutor de stat 13](#_Toc94655436)

[3.2 Proiecte generatoare de venituri nete 14](#_Toc94655437)

[3.3 Aplicarea regulilor privind ajutorul de stat 14](#_Toc94655438)

[4. COMPLETAREA CERERILOR DE FINANȚARE 15](#_Toc94655439)

[4.1 Formatul cererii de finanțare 15](#_Toc94655440)

[4.2 Anexele cererii de finanțare, solicitate la depunere 15](#_Toc94655441)

[4.3 Semnarea cererii de finanțare și a documentelor anexate 19](#_Toc94655442)

[5. VERIFICAREA, CONTRACTAREA ȘI IMPLEMENTAREA PROIECTELOR 19](#_Toc94655443)

[5.1 Verificarea conformității administrative și a eligibilității 19](#_Toc94655444)

[5.2 Renunțarea la cererea de finanțare 19](#_Toc94655445)

[5.3 Depunerea și soluționarea contestațiilor 19](#_Toc94655446)

[5.4 Contractarea proiectelor 19](#_Toc94655447)

[5.5 Documente de prezentat în etapa de implementare a contractelor de finanțare 19](#_Toc94655448)

[6. MODIFICAREA GHIDULUI SOLICITANTULUI 24](#_Toc94655449)

[7. ANEXE LA GHIDUL SOLICITANTULUI 24](#_Toc94655450)

1. DESCRIEREA COMPONENTEI 10 – FONDUL LOCAL

Obiectivul general al PNRR este dezvoltarea României prin realizarea unor programe și proiecte esențiale, care să sprijine reziliența, nivelul de pregătire pentru situații de criză, capacitatea de adaptare și potențialul de creștere, prin reforme majore și investiții cheie cu fonduri din Mecanismul de Redresare și Reziliență.

Obiectivul specific al PNRR este de a atrage fondurile puse la dispoziție de Uniunea Europeană prin *NextGeneration EU*[[1]](#footnote-1), în vederea atingerii jaloanelor și a țintelor în materie de reforme și investiții.

Date generale privind Programul Național de Redresare și Reziliență se regăsesc la adresa *https://mfe.gov.ro/pnrr/.*

* 1. Pilon, componentă, obiective generale

**Pilonul IV. Coeziune socială și teritorială**

„Coeziune socială și teritorială” vizează implementarea politicilor urbane, inclusiv a mobilității urbane, punând accentul pe investițiile verzi și digitale și pe reducerea disparităților regionale. Acesta vizează, de asemenea, dezvoltarea sectorului turismului și sprijinirea tranziției digitale a sectorului cultural și a celui creativ.

**COMPONENTA 10 – Fondul Local**

Fondul local abordează provocările legate de disparitățile teritoriale și sociale din zonele urbane și rurale, precum și mobilitatea urbană. Obiectivul acestei componente este de a susține o transformare durabilă urbană și rurală prin utilizarea soluțiilor verzi și digitale.

**Bugetul total aferent investițiilor din cadrul componentei este de 2,1 miliarde euro.** În conformitate cu Art. 24. din *O.U.G. nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență* în scopul atingerii jaloanelor și țintelor asumate prin PNRR, Ministerul Dezvoltării, Lucrărilor Publice și Administrației, în calitate de coordonator de reforme și/sau investiții, este autorizat să încheie contracte de finanțare a căror valoare poate determina depășirea cu până la 30% a sumelor alocate în euro aferente fiecărei reforme și/sau investiție din acordurile de finanțare, numai pentru implementarea proiectelor pentru care este prevăzută lansarea de apeluri de proiecte, **În acest sens, vor fi contractate proiecte până la valoarea de 130% din bugetul alocat pe fiecare investiție (2,1 mld. euro x 130%= 2,73 mld. euro). Valorile bugetelor disponibile pe investiții vor conține marja de supracontractare valorică de 30%.**

**Investițiile vor fi implementate și finalizate până pe data de 30 iunie 2026.**

În cadrul componentei sunt prevăzute **șapte investiții** susținute de **cinci reforme**. Reformele sunt menite de a sprijini investițiile care urmează a fi detaliate în cadrul prezentului Ghid.

**Obiectivele generale:**

**O1 – Investiții în infrastructura locală pentru tranziția verde a zonelor urbane și rurale, reducerea disparităților teritoriale la nivel regional, intra-regional și intra-județean**

**O2 – Reformarea și digitalizarea la nivelul autorităților publice locale în ceea ce privește instrumentele de planificare urbană**

* 1. Obiectiv specific, axe de investiții și ținte ale componentei

*COMPONENTA 10 - Fondul local* cuprinde **șapte investiții**, sintetizate după cum urmează:

**I.1 – Mobilitate urbană durabilă, care conține patru investiții:**

**I.1.1 - Înnoirea parcului de vehicule destinate transportului public (achiziția de vehicule nepoluante)**

**I.1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local);**

**I.1.3 - Asigurarea infrastructurii pentru transportul verde – puncte de reîncărcare vehicule electrice;**

**I.1.4 - Asigurarea infrastructurii pentru transportul verde – infrastructurii pentru biciclete la nivel local/metropolitan;**

**I.2 – Construirea de locuințe pentru tineri/locuințe de serviciu pentru specialiști din sănătate și învățământ**

**I.3 – Reabilitare moderată a clădirilor publice pentru a îmbunătăți serviciile publice prestate la nivelul unităților administrativ-teritoriale**

**I.4 – Elaborarea/actualizarea în format GIS a documentelor de amenajare a teritoriului și de planificare urbană**

**I.1 – Mobilitatea urbană durabilă**

*(intervenție susținută de Reforma R1. Crearea cadrului pentru mobilitate urbană durabilă)*

Obiectivul specific:

* Îmbunătățirea condițiilor de mobilitate urbană;
* Reducerea emisiilor de gaze cu efect de seră generate de transporturi;
* Sporirea siguranței rutiere în zonele urbane, prin soluții digitale și ecologice de transport.

Obiectivul primordial este de a teritorializa acordarea finanțărilor, în acest fel asigurând o acoperire la nivel național și oferind acces tuturor UAT-urilor la multiple investiții, în funcție de criteriile de eligibilitate. Plecând de la premisa teritorializării, fiecărui UAT i se alocă un buget de care poate dispune prin intermediul platformei de investiții al Ministerului Dezvoltării, Lucrărilor Publice și Administrației, [*www.mdlpa.ro/investiții/PNRR*](http://www.mdlpa.ro/investiții/PNRR)**.** Platforma de investiții menționată anterior va permite accesul fiecărui UAT doar la investițiile la care este eligibil și va afișa în permanență suma disponibilă în bugetul propriu.

**I.1.1 - Înnoirea parcului de vehicule destinate transportului public (achiziția de vehicule nepoluante)**

Investiția permite achiziționarea de vehicule nepoluante noi cu emisii zero de gaze de eșapament: autobuze electrice/hidrogen, tramvaie, troleibuze, microbuze electrice/hidrogen.

*Condițiile de aplicare, respectiv criteriile de eligibilitate ale cheltuielilor pentru această investiție sunt detaliate în Anexa 1 secțiunea II 1.1.*

**I.1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local)**

Investiția permite achiziționarea de sisteme ITS (*Intelligent Transport Systems/sisteme de transport inteligente*) și TIC (*Tehnologia Informațiilor și Comunicațiilor*)– de exemplu: sisteme pentru siguranța în trafic, sisteme de e-ticketing, sistem inteligent de transport în comun, sisteme inteligente de managementul clădirilor publice pentru eficientizarea consumurilor de energie, sisteme de detecție și semnalizare incendiu, sisteme de monitorizare, sisteme de eficientizarea interacțiunii cu publicul.

*Condițiile de aplicare, respectiv criteriile de eligibilitate ale cheltuielilor pentru această investiție sunt detaliate în Anexa 1 secțiunea II 1.2.*

**I.1.3 - Asigurarea infrastructurii pentru transportul verde – puncte de reîncărcare vehicule electrice**

Investiția permite achiziționarea de stații de încărcare pentru vehicule electrice, fiind eligibile toate categoriile de UAT. Stațiile de încărcare vor fi amplasate în condițiile prevăzute prin proiectul tip elaborat de către MDLPA, prin care sunt specificate modalitățile de amplasare și prevederile tehnice necesare implementării investiției. Amplasarea acestor stații de încărcare se va face în locuri accesibile publicului, în zonele stabilite de Planul urbanistic general al localității drept zone pentru locuințe/zone mixte/zone servicii/zone comerciale/zone transporturi (cât mai aproape de locuitori - pentru limitarea nevoilor de deplasare). De asemenea, se recomandă amplasarea acestor puncte de încărcare în punctele multimodale, astfel încât să încurajeze navetiștii să își lase autovehiculele personale în aceste puncte și să își continue deplasarea utilizând transportul public.

*Condițiile de aplicare, respectiv criteriile de eligibilitate ale cheltuielilor pentru această investiție sunt detaliate în Anexa 1 secțiunea II 1.3 și secțiunea IV.*

**I.1.4 - Asigurarea infrastructurii pentru transportul verde – piste pentru biciclete (și alte vehicule electrice ușoare) la nivel local/metropolitan**

Investiția finanțează realizarea de piste de biciclete în intravilanul și extravilanul localităților.

*Condițiile de aplicare, respectiv criteriile de eligibilitate ale cheltuielilor pentru această investiție sunt detaliate în Anexa 1 secțiunea II 1.4.*

**I.2 – Construirea de locuințe pentru tineri/locuințe de serviciu pentru specialiști din sănătate și învățământ**

*(intervenție susținută de Reforma R4. Îmbunătățirea calității locuirii)*

Investițiile trebuie să respecte cerințele nZEB plus (clădirile vor respecta obiectivul de a atinge o reducere a cererii de energie primară /PED/ cu cel puțin 20% față de cerința de construcție a clădirilor nZEB[[2]](#footnote-2), în conformitate cu liniile directoare naționale. Investițiile se pot realiza pe baza proiectului tip elaborat de către MDLPA.

Se vor finanța unități de locuit pentru tineri și pentru specialiști în sănătate și educație.

*Condițiile de aplicare, respectiv criteriile de eligibilitate ale cheltuielilor pentru această investiție sunt detaliate în Anexa 1 secțiunea II 2.*

**I.3 – Reabilitarea moderată a clădirilor publice pentru a îmbunătăți serviciile publice prestate la nivelul unităților administrativ-teritoriale**

*(intervenție susținută de Reformele R2 și R3)*

Obiectivul este renovarea energetică moderată a clădirilor publice, contribuind astfel la îmbunătățirea furnizării de servicii publice la nivel local. Investiția finanțează renovarea moderată a clădirilor publice eligibile. Renovarea va conduce la o reducere cu 30% a necesarului de energie primară, demonstrată prin studiul de audit energetic elaborat în faza de proiectare și certificatele de performanță energetică realizat la finalizarea investiției.

*Condițiile de aplicare, respectiv criteriile de eligibilitate ale cheltuielilor pentru această investiție sunt detaliate în Anexa 1 secțiunea II 3.*

**I.4 – Elaborarea/actualizarea în format GIS a documentelor de amenajare a teritoriului și de planificare urbană**

*(intervenție susținută de Reforma R5. Dezvoltarea sistemului de planificare - Codul Amenajării Teritoriului, Urbanismului și Construcțiilor)*

Obiectivul este de a îmbunătăți cadrul de planificare teritorială prin documente și proceduri simplificate și digitalizate de amenajare a teritoriului, un acces sporit și transparent la documentele de planificare spațială și teritorială.

Investiția are în vedere elaborarea în format digital și aprobarea următoarelor documente de planificare: Plan Urbanistic General/PUG, Plan de Amenajare a Teritoriului Județului/PATJ, Plan de Amenajare a Teritoriului Zonal Metropolitan/PATZM, Plan Urbanistic Zonal/PUZ, respectiv Plan de Mobilitate Urbană Durabilă/PMUD.

*Condițiile de aplicare, respectiv criteriile de eligibilitate ale cheltuielilor pentru această investiție sunt detaliate în Anexa 1 secțiunea II 4.*

1. [INFORMAȚII](#_ctuov9hp8tgq) PRIVIND APELUL DE PROIECTE
   1. Tipul apelului de proiecte

Pentru *COMPONENTA 10 - Fondul local* se lansează **apel comun** destinat unităților administrativ-teritoriale și subdiviziunilor UAT de pe tot teritoriul României, care cuprinde toate investițiile aferente componentei, etapizat în două runde:

* **Prima rundă de atragere de fonduri,**

va fi apel deschis tuturor UAT-urilor, în limita bugetului maxim eligibil prealocat pentru fiecare categorie de UAT.

În cazul în care solicitarea respectă cerințele prevăzute în prezentul ghid și în limita bugetului prealocat beneficiarului, cu respectarea bugetului stabilit pentru fiecare investiție, se va proceda la semnarea contractului de finanțare dintre Ministerul Dezvoltării, Lucrărilor Publice și Administrației (MDLPA) și beneficiar.

În cazul în care documentația transmisă de către solicitant necesită completări/modificări, MDLPA poate solicita clarificări în perioada de derulare a apelului. În acest caz, semnarea contractului de finanțare va avea loc doar după furnizarea tuturor informațiilor solicitate și în limita bugetului disponibil pentru fiecare categorie de investiție. În situația în care bugetul unei categorii de investiții va fi epuizat, vor mai putea fi depuse solicitări de finanțare doar pentru investițiile care vor avea buget disponibil. Bugetul și indicatorii aferenți fiecărei categorii de investiții vor fi blocați imediat după transmiterea cererii de finanțare de către beneficiar și primirea numărului de înregistrare aferent din registratura MDLPA.

* **A doua rundă de atragere de fonduri,**

în care se vor disponibiliza fondurile necontractate, aplicând condiții specifice în vederea asigurării atingerii țintelor vizate pe fiecare componentă.

În acest sens, după încheierea contractelor de finanțare aferente primei runde de atragere de fonduri, MDLPA va analiza gradul de implementare a țintelor din componentă și va stabili țintele care trebuie îndeplinite prin cea de-a doua rundă, de tip necompetitiv, pe principiul “primul venit, primul servit”.

* 1. Solicitanți de finanțare eligibili

Beneficiarii proiectelor depuse în cadrul apelului de proiecte pot fi:

1. **Unitățile administrativ-teritoriale**, definite conform O.U.G. nr. 57/2019 privind Codul Administrativ, cu modificările şi completările ulterioare și constituite potrivit Legii nr. 2/1968 privind organizarea administrativă a teritoriului României, republicată, respectiv:
   * + - municipii reședință de județ, municipiul București,
       - alte municipii,
       - orașe,
       - comune,
       - județe, reprezentate prin consiliile județene.
2. **Subdiviziunile administrativ-teritoriale ale municipiilor,** definite conform O.U.G. nr. 57/2019 privind Codul Administrativ, cu modificările şi completările ulterioare, respectivsectoarele municipiului București;
3. **Parteneriate între unitățile administrativ-teritoriale**, definite conform O.U.G. nr. 57/2019 privind Codul Administrativ, cu modificările şi completările ulterioare, în situația în care sunt membri ai unei asociații de dezvoltare intercomunitară (ADI);
4. **Parteneriate între unitățile administrativ-teritoriale,** pentru participarea la una sau mai multe investiții din cadrul prezentei componente. Aceste parteneriate pot cuprinde și consiliile județene;
5. **Parteneriate între unitățile administrativ-teritoriale** și Ministerul Dezvoltării, Lucrărilor Publice şi Administrației, ca lider de parteneriat pentru investițiile pentru care vor fi desfășurate achiziții centralizate.
   1. Perioada de depunere a cererilor de finanțare

Calendarul depunerii cererilor de finanțare:

Prima rundă de atragere de fonduri

* Deschiderea apelului de proiecte: 1 martie 2022, ora 10:00
* Începerea depunerii de proiecte: 1 aprilie 2022, ora 10:00
* Închiderea depunerii de proiecte: 30 mai 2022, ora 23:59
* Termen estimat pentru finalizarea etapei de verificare: 31 iulie 2022.

A doua rundă de atragere de fonduri

* Deschiderea apelului de proiecte: 1 august 2022
* Începerea depunerii de proiecte: 1 septembrie 2022, ora 10:00
* Închidere a depunerii de proiecte: 31 octombrie 2022, ora 23:59
* Termen estimat pentru finalizarea etapei de verificare: 31 decembrie 2022.
  1. Modalitatea de depunere a proiectelor

În cadrul celor două runde de atragere de fonduri, toate cererile de finanțare, precum și răspunsurile la solicitările de clarificări se vor depune exclusiv prin aplicația electronică de pe site-ul Ministerului Dezvoltării, Lucrărilor Publice și Administrației, [*www.mdlpa.ro/investiții/PNRR*](http://www.mdlpa.ro/investiții/PNRR), doar în intervalele de depunere menționate la secțiunea de mai sus. Nu se pot transmite cereri de finanțare în afara perioadei de depunere, aplicația blocând înregistrarea acestora.

Data depunerii Cererii de finanțare este considerată data transmiterii solicitării prin sistemul electronic, preluată din registratura MDLPA.

Cererile de finanțare depuse prin sistemul informatic, precum și toate documentele care le însoțesc, se vor transmite sub **semnătura electronică extinsă** a reprezentantului legal al UAT-ului, al liderului de parteneriat sau a persoanei împuternicite de către acesta, după caz, certificată în conformitate cu prevederile legale în vigoare.

Cererile de finanțare se vor completa cu valorile eligibile ale proiectelor generat de către aplicația de investiții PNRR, exprimate în lei fără TVA, luând în considerare cursul Inforeuro aferent lunii mai 2021 de **1 euro=4,9227 lei**.

La transmitere, fiecare cerere de finanțare va primi un număr de înregistrare, conținând data și ora înregistrării, comunicat solicitantului în mod automat, prin platforma informatică. Orice corespondență ulterioară va face referire, în mod obligatoriu, la numărul de înregistrare a cererii de finanțare generat și transmis în mod automat de platforma informatică.

Solicitanții vor putea **retrage/modifica o cerere de finanțare în** termen **de 3 zile lucrătoare de la data și ora înregistrării**. În acest caz, solicitanții vor avea posibilitatea de a modifica și retransmite cererea de finanțare, urmând aceleași reguli și în limita bugetului disponibil fiecărei investiții.

Detalii privind procedura de depunere și modul de completare a cererilor de finanțare sunt prezentate în **Secțiunea 5** din prezentul ghid.

* 1. Sumele alocate pentru apelul de proiecte

Bugetul total alocat pentru investițiile incluse în *COMPONENTA 10 - Fondul local* este de 2.730 milioane euro (fără TVA), împărțit pe categorii de investiții, după cum urmează:

| **Denumirea investiției** | **Sume total- disponibile** | **Defalcarea sumelor disponibile pe categorii de beneficiari** | |
| --- | --- | --- | --- |
| I.1.1 - Înnoirea parcului de vehicule destinate transportului public (achiziția de vehicule nepoluante) | 754,0 milioane euro | municipiile reședință de județ[[3]](#footnote-3) și municipiul București | 403,0 milioane euro |
| alte municipii | 91,0 milioane euro |
| orașe | 156,0 milioane euro |
| comune | 104,0 milioane euro |
| I.1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local) | 357,5 milioane euro | municipiile reședință de județ, municipiul București (inclusiv cele 6 sectoare ale Municipiului București) | 65,0 milioane euro |
| alte municipii | 32,5 milioane euro |
| orașe | 130,0 milioane euro |
| comune | 130,0 milioane euro |
| I.1.3 - Asigurarea infrastructurii pentru transportul verde – puncte de reîncărcare vehicule electrice | 214,5 milioane euro | municipii reședință de județ, sectoarele Municipiului București, alte municipii, orașe, comune | |
| I.1.4 - Asigurarea infrastructurii pentru transportul verde – piste pentru biciclete (și alte vehicule electrice ușoare) la nivel local/metropolitan | 234,0 milioane euro | municipiile reședință de județ, municipiul București (inclusiv cele 6 sectoare ale Municipiului București) | 52,0 milioane euro |
| alte municipii | 39,0 milioane euro |
| orașe | 78,0 milioane euro |
| comune | 65,0 milioane euro |
| I.2 - Construirea de locuințe nZEB plus pentru tineri/ locuințe de serviciu pentru specialiști din sănătate și învățământ | 370,5 milioane euro | municipiile reședință de județ, municipiul București (inclusiv cele 6 sectoare ale Municipiului București) | 65,0 milioane euro |
| alte municipii | 97,5 milioane euro |
| orașe | 65,0 milioane euro |
| comune | 143,0 milioane euro |
| I.3 - Reabilitarea moderată a clădirilor publice pentru a îmbunătăți serviciile publice prestate la nivelul unităților administrativ-teritoriale | 747,5 milioane euro | orașe | 260,0 milioane euro |
| comune | 487,5 milioane euro |
| I.4 - Elaborarea / actualizarea în format GIS a documentațiilor de amenajare a teritoriului și de planificare urbană | 52,0 milioane euro | Nu există o defalcare pe categorii de beneficiari. | |

**Sumele sus-menționate nu cuprind TVA, aceasta fiind asigurată de la bugetul de stat.**

Pentru încadrarea în aceste sume, **prima rundă de atragere de fonduri** se va derula având în vedere buget prealocat pentru fiecare unitate administrativ-teritorială, pe categorii, conform tabelului de mai jos.

|  |  |
| --- | --- |
| **Categoria de unitate administrativ-teritorială/ subdiviziune a UAT** | **Suma prealocată / UAT  (sau subdiviziune a UAT)** |
| Municipii reședință de județ (exceptând municipiul Piatra Neamț[[4]](#footnote-4)) | 12.493.000 euro |
| Municipiul București | 12.350.000 euro |
| Sectoarele municipiului București | 12.155.000 euro |
| Alte municipii | 4.193.550 euro |
| Orașe | 3.189.815 euro |
| Comune | 324.770 euro |
| Consiliul Județean Neamț | 8.803.600 euro |
| Municipiul Piatra Neamț | 3.689.400 euro |

**Sumele sus-menționate nu cuprind TVA, aceasta fiind asigurată de la bugetul de stat.**

**Precizăm că această prealocare NU cuprinde investițiile aferente achiziției de puncte de reîncărcare vehicule electrice (Investiția I.1.3), respectiv de elaborare și actualizare în format GIS a documentațiilor de amenajarea teritoriului și planificare urbană (Investiția I.4). Sumele aferente acestor categorii de investiții se vor adăuga, conform solicitărilor înregistrate, fără a ține cont de sumele prealocate pentru UAT-urile beneficiare**.

Proiectele pot fi depuse spre finanțare de către UAT-uri în mod individual sau în parteneriat.

Notă: În cazul proiectelor depuse de asociații de dezvoltare intercomunitară (ADI) sau celor depuse în parteneriat, suma prealocată se va constitui prin alocările stabilite de fiecare membru al ADI/parteneriatului în etapa înscrierii parteneriatelor în aplicația disponibilă pe [www.mdlpa.ro/investitii /pnrr](http://www.mdlpa.ro/investitii%20/pnrr) . Astfel, fiecare UAT va avea posibilitatea de a aloca o parte din bugetul prealocat (inclusiv întreaga sumă prealocată) către asociația de dezvoltare intercomunitară /parteneriatul din care face parte, urmând următoarele etape:

1. Liderul parteneriatului/ asociația de dezvoltare intercomunitară înregistrează în platformă ADI/parteneriatul, alegând din lista derulantă fiecare UAT, membru al parteneriatului.
2. Reprezentantul fiecărui UAT (inclusiv liderul asociației de dezvoltare intercomunitară/parteneriatului) se va loga în platformă, va confirma apartenența la ADI/parteneriat și va aloca o sumă de bani din bugetul prealocat către ADI/parteneriat.

Astfel, în cazul proiectelor depuse în parteneriat, se va crea un buget al ADI/parteneriatului care poate cumula alocările bugetare stabilite de UAT-urile asociate.

**Exemple**:

În cazul unui parteneriat format dintr-un municipiu reședință de județ și 3 comune

* suma maximă totală ce poate fi solicitată se compune din suma prealocată pentru municipiul reședință de județ (12.493.000 euro) și 3 x suma prealocată pentru comune (324.770 euro), însumând 13.467.310 euro.
* dacă cele trei comune alocă parteneriatului doar câte 100.000 euro fiecare, suma totală ce poate fi solicitată la nivel de parteneriat se compune din suma prealocată pentru municipiul reședință de județ (12.493.000 euro) și 3 x suma alocată de fiecare comună (100.000 euro), însumând = 12.793.000 euro. În acest caz, comunele vor putea depune individual proiecte în limita valorii rămase disponibile, adică 224.770 euro/comună.

1. După finalizarea de către toți membrii a confirmării apartenenței la ADI/parteneriat, liderul ADI/parteneriatului poate depune în numele ADI/parteneriatului proiecte care trebuie să se încadreze în bugetul creat în etapa anterioară (în exemplul dat 13.467.310 euro).
2. În cazul în care în pașii 1-2 a intervenit vreo eroare (ex: eroare privind suma alocată de un UAT, eroare în definirea ADI/parteneriatului - UAT introduse în plus sau UAT neincluse în ADI/parteneriat), aplicația va oferi posibilitatea de editare a structurii ADI/parteneriat sau sumei alocate către ADI/parteneriat. Aceste modificări nu se vor mai putea efectua după depunerea proiectelor de către ADI/parteneriat și blocarea sumei constituite.
3. În cazul în care ADI/parteneriatul nu depune proiecte aferente întregii sume disponibile, liderul de parteneriat trebuie să distribuie către membri suma rămasă disponibilă, fără a depăși suma care a fost alocată inițial de fiecare UAT. Această distribuție se va realiza conform înțelegerii între membrii parteneriatului. Partenerii vor putea folosi sumele distribuite de liderul de parteneriat pentru realizarea oricăror alte investiții, alături de sumele pe care le mai aveau disponibile, până la finalizarea apelului de proiecte. În cazul în care liderul de parteneriat nu face această distribuție, sumele rămase vor fi incluse în runda a doua a apelului.

**Notă**: Chiar dacă a fost inițiat un parteneriat, orice membru al ADI/parteneriatului (inclusiv liderul ADI/parteneriatului) poate depune orice alte proiecte pentru sumele pe care nu le-a alocat către ADI/parteneriat.

* 1. Valoarea maximă eligibilă a unui proiect

Solicitările de fonduri nerambursabile vor fi efectuate în limita bugetului prealocat fiecărei categorii de beneficiar și a bugetului disponibil pentru fiecare investiție, respectiv în conformitate cu criteriile de eligibilitate descrise în anexe la prezentul Ghid.

Costurile unitare aferente fiecărei categorii de investiții trebuie să se încadreze în cele stabilite în cadrul *COMPONENTEI 10 - Fondul local*, astfel:

**I.1.1 - Înnoirea parcului de vehicule destinate transportului public (achiziția de vehicule nepoluante)**

| **Suma maximă eligibilă ce poate fi solicitată** | |
| --- | --- |
| Achiziția de tramvaie | 2.000.000 euro /bucată, fără TVA |
| Achiziția de troleibuze cu emisii zero sau cu baterii | 510.200 euro /bucată, fără TVA |
| Achiziția de autobuze nepoluante 12-18 m | 621.000 euro /bucată, fără TVA |
| Achiziția de autobuze nepoluante 10 m | 486.000 euro /bucată, fără TVA |
| Achiziția de microbuze nepoluante | 250.000 euro /bucată, fără TVA. |

Costul stațiilor de încărcare pentru autobuzele electrice va fi cuprins în costul vehiculului - stații de încărcare rapidă - pe traseu – (o stație la 1-3 autobuze achiziționate) și stații de încărcare lentă - la autobază – câte una pentru fiecare vehicul achiziționat.

**I.1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local)**

| **Suma maximă eligibilă ce poate fi solicitată pentru această investiție** | |
| --- | --- |
| Municipii reședință de județ | 1.075.000 euro, fără TVA/municipiu |
| Municipiul București | 1.000.000 euro, fără TVA |
| Sectoarele municipiului București | 1.000.000 euro, fără TVA/sector |
| Municipii altele decât reședințele de județ | 500.000 euro, fără TVA/municipiu |
| Orașe | 500.000 euro, fără TVA/oraș |
| Comune | bugetul maxim prealocat pe comună. |

**I.1.3 - Asigurarea infrastructurii pentru transportul verde – puncte de reîncărcare vehicule electrice**

Beneficiarul trebuie să solicite un număr minim de stații de reîncărcare vehicule electrice, conform condițiilor din Anexa 1 – criterii de eligibilitate. Achiziția de puncte de reîncărcare va fi realizată centralizat de către MDLPA, iar suma aferentă acestei investiții nu va fi scăzută din sume prealocate pentru UAT-urile beneficiare.

**I.1.4 - Asigurarea infrastructurii pentru transportul verde – piste pentru biciclete (și alte vehicule electrice ușoare) la nivel local/metropolitan;**

|  |  |
| --- | --- |
| Suma maximă eligibilă ce poate fi solicitată | 165.000 euro/km, fără TVA. |

**I.2 - Construirea de locuințe pentru tineri/locuințe de serviciu pentru specialiști din sănătate și învățământ**

|  |  |
| --- | --- |
| Suma maximă eligibilă ce poate fi solicitată pe mp suprafață construită | 794 euro/mp, fără TVA. |

Suma maximă eligibilă ce poate fi solicitată de către beneficiari pentru această investiție este de 794 EUR/mp suprafață construită (fără TVA). Construcția de locuințe se poate realiza în baza proiectului tip pus la dispoziție de către MDLPA, care trebuie adaptat de beneficiar.

**I.3 - Reabilitarea moderată a clădirilor publice pentru a îmbunătăți serviciile publice prestate la nivelul unităților administrativ-teritoriale**

|  |  |
| --- | --- |
| Suma maximă eligibilă ce poate fi solicitată | 440 euro/mp, fără TVA. |

**I.4 - Elaborarea/actualizarea în format GIS a documentațiilor de amenajare a teritoriului și de planificare urbană**

| **Suma maximă eligibilă ce poate fi solicitată pentru fiecare din documentații** | |
| --- | --- |
| Plan de Amenajare a Teritoriului Județului/PATJ | 237.000 euro, fără TVA, |
| Plan de Amenajare a Teritoriului Zonal Metropolitan/PATZM | 112.000 euro, fără TVA, |
| Plan de Mobilitate Urbană Durabilă/PMUD | 55.000 euro, fără TVA, |
| Plan Urbanistic General/PUG | |
| Municipii reședință de județ (și municipiul București) | 647.000 euro, fără TVA, |
| Municipii, altele decât reședințe de județ | 157.000 euro, fără TVA, |
| Orașe | 104.000 euro, fără TVA, |
| Comune | 90.000 euro, fără TVA, |
| Plan Urbanistic Zonal/PUZ | 78.000 euro, fără TVA. |

* 1. Finanțarea acordată în cadrul apelului de proiecte

**Rata de finanțare în cazul investițiilor aferente *COMPONENTEI 10 - Fondul local* este de 100% din valoarea cheltuielilor eligibile ale proiectului, în limita bugetelor predefinite pe categorii de UAT-uri.**

În cazul proiectelor depuse în cadrul acestei componente, valoarea TVA aferentă cheltuielilor eligibile va fi asigurată de la bugetul de stat, din bugetul coordonatorului de reforme și/sau investiții pentru *COMPONENTA 10 – Fondul local* – Ministerul Dezvoltării, Lucrărilor Publice și Administrației, în conformitate cu legislația în vigoare.

În afara cheltuielilor eligibile a proiectului, orice altă cheltuială constituie cheltuială neeligibilă şi va fi suportată de beneficiar.

În cazul parteneriatului, modalitatea de participare a partenerilor la asigurarea cheltuielilor eligibile și neeligibile ale proiectului va fi stabilită în Acordul de parteneriat.

Solicitanții care se încadrează în condițiile de eligibilitate prevăzute în prezentul ghid pot depune mai multe cereri de finanțare, conform regulilor detaliate în cadrul acestui ghid.

Toate proiectele finanțate prin intermediul *COMPONENTEI 10 - Fondul local* trebuie să contribuie la tranziția verde și digitală a localităților din România. În acest sens, toate proiectele trebuie să respecte principiul DNSH (”*Do not significant harm”*), astfel cum este prevăzut la Articolul 17 din *Regulamentul (UE) 2020/852 privind instituirea unui cadru care să faciliteze investițiile durabile*. Prevederile ce trebuie asumate de către UAT-urile solicitante este detaliat în Capitolul 7 – Anexe.

1. [AJUTOR DE STAT/ PROIECTE GENERATOARE DE VENITURI NETE](https://docs.google.com/document/d/14o-dQpq24iphE3pq9sqNtyJ9e9ItbVCW/edit#heading=h.45jfvxd)
   1. Ajutor de stat

Activitățile propuse în cadrul proiectelor nu trebuie să intre sub incidența ajutorului de stat, cu excepția stațiilor de încărcare a vehiculelor electrice.

În conformitate cu prevederile articolului 107 alin. (1) din *Tratatul privind funcționarea Uniunii Europene (TFUE)*, este considerat ajutor de stat incompatibil cu Piața internă a UE orice măsură de sprijin a unui Stat Membru care îndeplinește cumulativ următoarele condiții:

* să fie acordată de către stat sau de către unitățile administrative teritoriale, din resurse de stat sau resurse ale unităților administrativ-teritoriale, ori de alte organisme care administrează surse ale statului sau ale colectivităților locale indiferent de formă;
* să fie selectivă;
* să asigure un avantaj agentului economic;
* să distorsioneze ori să amenințe să distorsioneze concurența sau să afecteze comerțul dintre statele membre ale Uniunii Europene.
  1. Proiecte generatoare de venituri nete

Proiectelefinanțate în cadrul acestui apel pot fi proiecte generatoare de venituri nete dacă se încadrează în prevederile art. 61 alin. 1 din Regulamentul (UE) nr. 1303/2013. **Pe de altă parte, în conformitate cu art. 61 alin. 8 c lit. din Regulamentul (UE) nr. 1303/2013, alineatele (1) - (6) ale art. 61 nu se aplică operațiunilor pentru care finanțarea acordată prin program constituie *ajutor de stat compatibil, în cazul în care a fost efectuată o verificare individuală a necesităților de finanțare în conformitate cu normele aplicabile ajutorului de stat, respectiv sunt îndeplinite prevederile* Regulamentului (CE) nr. 1370/2007 cu privire la finanțarea serviciului de transport public.**

* 1. Aplicarea regulilor privind ajutorul de stat

**I.1.1 - Înnoirea parcului de vehicule destinate transportului public (achiziția de vehicule nepoluante)**

Înnoirea parcului de vehicule implică revizuirea/ajustarea corespunzătoare a contractului de servicii de transport public local, atribuit conform celor de mai sus, în linie cu dispozitiile *Regulamentului (CE) nr. 1370/2007 al Parlamentului European şi al Consiliului privind serviciile publice de transport feroviar şi rutier de călători şi de abrogare a Regulamentelor (CEE) nr. 1191/69 şi nr. 1107/70 ale Consiliului,* cu modificările și completările ulterioare. În cazul în care serviciul de transport public local este încredințat unor operatori privați, selectați în urma organizării unor licitații publice, vehiculele vor fi date spre folosință ca bunuri de retur operatorului privat de transport. Costurile privind utilizarea vor fi suportate de către compania de transport public local. Totodată, aceste vehicule vor fi puse la dispoziția utilizatorilor interesați în mod deschis, transparent și nediscriminatoriu, conform regulamentelor.

**I.1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local)**

În cazul investițiilor în infrastructura inteligentă pentru transportul public, care nu sunt utilizate economic/comercial și/sau la care accesul publicului larg este asigurat pe baze nediscriminatorii, nu sunt întrunite elementele constitutive ale ajutorului de stat. Aceeași situație se întâlnește și atunci când statul acționează în baza prerogativelor de autoritate publică (spre exemplu, pentru asigurarea siguranței traficului, managementul și controlul traficului).

Pentru investițiile prevăzute prin contract ca fiind în sarcina operatorilor infrastructurii (de exemplu – infrastructura pentru e-ticketing), măsura de finanțare reprezintă ajutor de stat, care se va acorda numai cu respectarea dispozițiilor relevante în materie (de exemplu includerea investiției respective în calculul compensației pentru prestarea serviciului public, care reprezintă ajutor de stat și va fi acordat în baza contractului de servicii publice atribuit în conformitate cu Regulamentul (CE) nr. 1370/2007).

**I.1.3 - Asigurarea infrastructurii pentru transportul verde – puncte de reîncărcare vehicule electrice**

Punctele suplimentare de încărcare pentru vehiculele electrice vor fi în proprietatea autorităților publice locale. Aceste infrastructuri vor fi puse la dispoziția utilizatorilor interesați în mod deschis, transparent și nediscriminatoriu, gratuit sau la un cost care va acoperi necesarul de energie și întreținere pentru a asigura funcționarea lor și nu vor fi generatoare de profit.

Dacă se intenționează exploatarea economică a acestor puncte de către autoritatea publică locală, atunci investițiile în stații/puncte de încărcare pot reprezenta ajutor de stat. Prin urmare, măsura poate fi încadrată în temeiul art. 36 a) ”Ajutor pentru investiții în infrastructură, accesibilă public, de reîncărcare a vehiculelor rutiere fără emisii sau cu emisii reduse” din Regulamentul (UE) nr. 651/2014, cu modificările și completările ulterioare și va fi elaborată o schemă de ajutor de stat în acest sens.

**I.1.4 - Asigurarea infrastructurii pentru transportul verde – piste pentru biciclete (și alte vehicule electrice ușoare) la nivel local/metropolitan**

Investițiile în acest tip de infrastructură publică nu vor fi utilizate economic/comercial, iar accesul este asigurat gratuit, pe baze nediscriminatorii, fiind vorba de accesul publicului larg la aceste obiective. Prin urmare, nu este cazul implicării ajutorului de stat.

Proiectele vor lua în considerare nevoile pasagerilor care aparțin grupurilor expuse riscului de discriminare, precum persoane în vârstă, persoane cu dizabilități, în vederea creșterii accesibilității acestora la facilitățile de transport prin includerea de activități de sprijin pentru a garanta siguranța tuturor persoanelor.

**I.2 – Construirea de locuințe pentru tineri/locuințe de serviciu pentru specialiști din sănătate și învățământ**

Lucrările de construcție a obiectivelor de investiții sunt încredințate prin licitație deschisă, transparentă, nediscriminatorie și necondiționată.

Autoritățile publice locale vor pune la dispoziția utilizatorilor interesați locuințele în mod deschis, transparent și nediscriminatoriu, gratuit sau la un cost minimal care va acoperi strict necesarul de întreținere pentru a asigura funcționarea lor. Beneficiarii vor asigura costurile de întreținere a clădirilor/locuințelor.

**I.3 – Reabilitarea moderată a clădirilor publice pentru a îmbunătăți serviciile publice prestate la nivelul unităților administrativ-teritoriale**

Realizarea acestor investiții nu implică un avantaj la nivelul constructorului, execuția lucrărilor urmând a fi atribuită prin licitație. Clădirea reabilitată/modernizată/ nu va fi exploatată comercial, nu va fi utilizată pentru desfășurarea unor activități economice și va fi pusă la dispoziția tuturor utilizatorilor în mod nediscriminatoriu.

**I.4 – Elaborarea/actualizarea în format GIS a documentațiilor de amenajare a teritoriului și de planificare urbană**

Măsurile aferente acestei reforme vizează adoptarea unui cadru de elaborare/actualizare documentații urbanistice și de amenajare a teritoriului în format digital pentru a fi utilizate în scopuri publice, care nu reprezintă activitate economică.

Pentru realizarea investițiilor la nivelul unităților administrative teritoriale/ADI se vor derula proceduri de achiziție publică, în conformitate cu prevederile legale în vigoare.

1. COMPLETAREA CERERILOR DE FINANȚARE
   1. Formatul cererii de finanțare

Cererea de finanțare este compusă din:

**- Cererea de finanțare,** ale cărei secțiuni se completează în aplicația electronică.

**- Anexe la cererea de finanțare** – set de documente completate sau, după caz, scanate și salvate în format pdf,, semnate digital și încărcate în aplicația electronică.

Documentele încărcate în aplicația electronică, ca parte din cererea de finanțare, trebuie să fie lizibile și complete.

**Limba utilizată în completarea cererii de finanțare este limba română.**

* 1. Anexele cererii de finanțare, solicitate la depunere

Documentele enumerate mai jos se vor încărca obligatoriu pe platforma de investiții a Ministerului Dezvoltării, Lucrărilor Publice și Administrației, [*www.mdlpa.ro/investiții/PNRR*](http://www.mdlpa.ro/investiții/PNRR). Din lista de documente prezentată mai jos, sunt specificate documentele care:

- se generează automat și sunt înglobate în cererea de finanțare

- se descarcă în format predefinit și completat – necesită doar semnare electronică și încărcare în platforma electronică

- se încarcă în format exclusiv .pdf de către solicitant

**4.2.1 Documentele statutare ale solicitantului și, dacă este cazul, ale partenerilor**

*[se încarcă în format exclusiv .pdf de către solicitant]*

Vor fi prezentate/indicate, după caz:

**Pentru autorități și instituții publice locale**, după caz:

* Hotărârea judecătorească de validare a mandatului primarului (sau orice alte documente din care să rezulte calitatea de reprezentant legal, pentru situații particulare),
* Hotărârea de constituire a consiliului local,
* Hotărârea de constituire a consiliului județean,
* Hotărârea judecătorească de validare a mandatului președintelui Consiliului județean (sau orice alte documente din care să rezulte calitatea de reprezentant legal, pentru situații particulare)
* Hotărâre/decizie/alt act administrativ de numire a conducătorului instituției publice locale,

În cazul parteneriatelor, trebuie prezentat în plus față de documentele menționate mai sus:

* Acordul de parteneriat al proiectului (Model B din cadrul Anexei 1 la prezentul ghid) însoțit de Ordinele/Deciziile/Hotărârile de aprobare a proiectului ale fiecărui partener, în care se specifică și sumele pentru asigurarea participării la cofinanțare și la cheltuielile neeligibile.

**4.2.2 Documente privind identificarea reprezentanților legali[[5]](#footnote-5) ai solicitantului**

*[se încarcă în format exclusiv .pdf de către solicitant]*

Pentru reprezentantul legal al solicitantului, respectiv al liderului de parteneriat și al fiecărui partener, se va prezenta o copie a unui document de identificare.

**4.2.3 Declarațiile de consimțământ privind prelucrarea datelor cu caracter personal**

*[se descarcă în format predefinit și completat – necesită doar verificarea datelor predefinite, semnare electronică și încărcare în platforma electronică]*

Această declarație (Model C la ghid) se completează de către reprezentanții legali ai solicitantului, respectiv ai liderului de parteneriat și partenerilor și se semnează conform prevederilor din secțiunea 4.3.

**4.2.4. Ȋmputernicirea pentru semnarea electronică extinsă a Cererii de finanțare şi a anexelor la cererea de finanțare (dacă este cazul)**

*[se descarcă în format predefinit și completat – necesită doar semnare electronică și încărcare în platforma electronică]*

Ȋn cazul în care Cererea de finanțare şi anexele la cererea de finanțare (dacă este cazul) sunt semnate cu semnătura electronică extinsă de o persoană împuternicită de reprezentantul legal al solicitantului, respectiv al liderului de parteneriat, se anexează **documentul de împuternicire**. Acesta reprezintă un document administrativ emis de reprezentantul legal, cu respectarea prevederilor legale în vigoare.

**4.2.5. Declarațiile de angajament ale solicitantului, inclusiv privind evitarea conflictelor de interese, a fraudei, corupției și dublei finanțări.**

*[se generează automat și sunt înglobate în cererea de finanțare]*

Se vor anexa Declarațiile de angajament (Modelul A, anexă la ghid) ale solicitantului, respectiv pentru liderul de parteneriat și pentru fiecare partener, semnate conform prevederilor din secțiunea 4.3.

**4.2.6. Declarația privind respectarea obligațiilor prevăzute în PNRR pentru implementarea principiului „*Do No Significant Harm*” (DNSH)**

*[se generează automat și este înglobată în cererea de finanțare]*

Se va anexa Declarația privind respectarea obligațiilor prevăzute în PNRR pentru implementarea principiului „*Do No Significant Harm*” (Modelul E, anexă la ghid).

**4.2.7. Hotărârile/deciziile/ordinele de aprobare a proiectului și a cheltuielilor aferente proiectului**

*[se încarcă în format exclusiv .pdf de către solicitant]*

Se va anexa decizia/hotărârea de aprobare a proiectului și a cheltuielilor legate de proiect.

În Ordinul/Decizia/Hotărârea sus-menționată trebuie să fie incluse cheltuielile neeligibile pe care solicitantul trebuie să le asigure pentru implementarea proiectului.

În cazul parteneriatelor, toți partenerii vor depune aceste documente.

Pentru solicitant, respectiv pentru fiecare partener din proiect se va anexa Hotărârea de aprobare a participării în cadrul proiectului, de aprobare a notei de fundamentare a investiției, a cheltuielilor legate de proiect, precum şi de aprobare a acordului de parteneriat şi a protocolului de asociere privind realizarea în comun a unei achiziții publice ocazionale (poate avea şi altă denumire), emisă în conformitate cu prevederile Legii nr. 273/2006 privind finanțele publice locale, cu modificările și completările ulterioare, precum şi cu legislația națională incidentă (Modelul F, anexă la ghid).

Se va anexa inclusiv descrierea sumară a investiției.

**4.2.8. Nota de fundamentare prin care se vor prezenta necesitatea și oportunitatea investiției**

*[se încarcă în format exclusiv .pdf de către solicitant]*

Nota de fundamentare va fi un document din care va rezulta necesitatea și oportunitatea investiției și va cuprinde criteriile de eligibilitate solicitate in Anexa 1 – Criterii de eligibilitatea solicitanților și activităților, cheltuielilor. Structura notei de fundamentare este prezentată în Modelul G, anexă la ghid.

**4.2.9. Dovada dreptului de proprietate sau administrare a obiectivului de investiții**

*[se încarcă în format exclusiv .pdf de către solicitant]*

Pentru toate investițiile care presupun intervenții asupra domeniului public, solicitantul trebuie să prezinte documente care să demonstreze existența dreptului invocat de solicitant (proprietatea publică sau dreptul de administrare asupra imobilelor - terenuri și clădiri - aflate în proprietate publică) pe care se propune a se realiza investiția.

Solicitantul va prezenta documente aplicabile beneficiarilor publici şi doar pentru proiectele care presupun lucrări de construcție (cu autorizație de construire), conform legislației în vigoare.

**a. Pentru dovedirea dreptului de proprietate publică asupra imobilelor, la momentul depunerii cererii de finanțare se vor prezenta următoarele documente,** în mod obligatoriu**:**

a.1. Înregistrarea imobilelor în registre (extras de carte funciară din care să rezulte intabularea, precum și încheierea). Extrasele de carte funciară nu trebuie să fi fost emise cu mai mult de 30 de zile calendaristice înainte de data depunerii acestora[[6]](#footnote-6).

În cazul în care investiția vizează mai mult de un număr cadastral, aceste documente vor fi însoțite de un Tabel centralizator, care să cuprindă: numerele cadastrale, denumirea obiectelor sau obiectivelor de investiții;

a.2. Plan de amplasament vizat de OCPI pentru imobilele pe care se propune a se realiza investiția în cadrul proiectului, plan în care să fie evidențiate inclusiv numerele cadastrale,

sau, dacă e cazul

Documente referitoare la construcțiile imobilelor, emise și asumate de structuri MAI/structuri militare, precum: planuri de situație, extras din fișa tehnică/inventariere a construcției (după desecretizarea și eliminarea datelor care le conferă acestora caracter clasificat).

**b. Pentru dovedirea dreptului de administrare a imobilului aflat în proprietate publică** **sunt prezentate următoarele documente**, în mod obligatoriu, la momentul depunerii cererii de finanțare:

b.1. Plan de amplasament vizat de OCPI pentru imobilele pe care se propune a se realiza investiția în cadrul proiectului, plan în care să fie evidențiate inclusiv numerele cadastrale,

sau, dacă e cazul

Documente referitoare la construcțiile imobilelor, emise și asumate de structuri MAI/structuri militare, precum: planuri de situație, extras din fișa tehnică/inventariere a construcției (după desecretizarea și eliminarea datelor ce conferă acestora caracter clasificat).

b.2. Actul normativ/administrativ care să demonstreze că solicitantul este administratorul legal al imobilului proprietate publică asupra căruia se realizează investiția (care să acopere perioada de sustenabilitate a proiectului, respectiv de 5 ani de la finalizarea proiectului),

b.3. Înregistrarea imobilelor (teren și clădire) în registre (extras de carte funciară din care să rezulte intabularea, precum și încheierea), în termen de valabilitate la data depunerii acestora (emis cu maxim 30 de zile înaintea de data depunerii)[[7]](#footnote-7).

Aceste documente vor fi însoțite de un Tabel centralizator asupra numerelor cadastrale, obiectivele asupra cărora se realizează investiția, precum și suprafețele aferente, în cazul în care investiția vizează mai mult de un număr cadastral.

Înscrierea dreptului de proprietate trebuie să fie definitivă.

În cazul administrării se face referire la dreptul de administrare, ca drept real, aferent proprietății publice, prevăzut de art. 866 şi urm. din Legea nr. 287/2009 privind Codul Civil, republicată, cu modificările și completările ulterioare.

**Atenție:** Din documentele privind drepturile de administrare asupra imobilului trebuie să reiasă faptul că dreptul respectiv este menținut pe toată perioada de sustenabilitate a investiției.

**4.2.10. Documente specifice anumitor categorii de investiții**

**I.1.1 - Înnoirea parcului de vehicule destinate transportului public (achiziția de vehicule nepoluante)**

1. **Extras din Planurile de Mobilitate Urbană Durabilă/Strategiile Integrate de Dezvoltare Urbană/Planurile Generale de Urbanism/ documentele de planificare de la nivel local aprobate sau în curs de elaborare /aprobare**

În cazul municipiilor reședință de județ, a municipiilor, altele decât reședințele de județ și orașelor este necesar ca solicitarea de finanțare să cuprindă extras din documentele de planificare de la nivel local (PMUD/PUG/SIDU – aprobate sau în curs de aprobare – pentru acestea vor fi prezentate documente justificative – tema de proiectare/ contract de servicii pentru elaborarea documentației) în cadrul cărora să se exemplifice necesitatea înnoirii parcului de vehicule pentru transportul public de persoane și/sau să fie precizate măsuri pentru tranziția verde.

În cazul comunelor este necesar ca solicitarea de finanțare să cuprindă extras din documentele de planificare de la nivel local sau un memoriu justificativ aprobat prin HCL prin care să fie prezentată nevoia de microbuz în scop comunitar și asumarea modului de funcționare a vehiculului.

1. **Harta distribuției liniilor de transport public.**

Municipiile și orașele care dețin serviciul de transport public vor prezenta harta distribuției liniilor de transport public, cu sublinierea traseelor ce depășesc limita administrativă a UAT.

UAT care dețin străzi / bulevarde cu minimum două benzi pe sens vor face dovada modului în care asigură prioritizarea și promovarea transportului public prin planificarea benzilor și traseelor dedicate autobuzelor, pe arterele cele mai frecventate și congestionate sau vor aduce documente justificative prin care vor demonstra inițierea acestor demersuri.

1. **Documente privind asigurarea conformității contractului de delegare a gestiunii serviciului de transport public de călători/hotărârii de dare în administrare a furnizării/prestării serviciului de transport public de călători cu Regulamentul (CE) nr. 1370/2007, dacă este cazul**

La nivel de cerere de finanțare se vor depune documente aferente contractului de servicii publice, conform cu Regulamentul (CE) nr. 1370/2007, încheiat/ce va fi încheiat de solicitant, respectiv de fiecare partener cu operatorul de transport/transportatorul autorizat căruia îi sunt/vor fi puse la dispoziție mijloacele de transport achiziționate în cadrul cererii de finanțare.

Pentru UAT care urmează să-și organizeze serviciul de transport public, documentele vor fi prezentate în faza de implementare a proiectului.

1. **Documentele statutare ale Asociației de Dezvoltare Intercomunitară având ca scop serviciul de transport public de călători, dacă este cazul**

Dacă este constituită o Asociație de Dezvoltare Intercomunitară având ca scop serviciul de transport public local/zonal de călători, în care partenerul/partenerii din proiect este/sunt membru/membri (de ex. în cazul traseelor de transport public ce se continuă pe două sau mai multe unități administrativ-teritoriale etc) se vor depune:

* Statutul şi actul constitutiv al Asociației de dezvoltare intercomunitară, elaborate în conformitate cu prevederile H.G. nr. 855/2008.

Ȋn această situație, Asociația de Dezvoltare Intercomunitară având ca scop serviciul de transport public de călători va încheia contractul de servicii publice cu operatorul de transport public/transportatorul autorizat.

**I1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local);**

1. Notă de fundamentare prin care se prezintă necesitatea și oportunitatea investiției precum și modul de implementare și funcționare. (model F)

**I1.4. - Asigurarea infrastructurii pentru transportul verde – piste pentru biciclete (și alte vehicule electrice ușoare) la nivel local/metropolitan;**

1. Extras din Planurile de Mobilitate Urbană Durabilă/Strategiile Integrate de Dezvoltare Urbană/Planurile Generale de Urbanism/ documentele de planificare de la nivel local aprobate sau în curs de elaborare /aprobare
2. Notă de fundamentare prin care se prezintă necesitatea și oportunitatea investiției precum și modul de implementare și funcționare (descrierea traseului, obiectivele/zonele conectate). (model F)

**I.2 – Construirea de locuințe pentru tineri/locuințe de serviciu pentru specialiști din sănătate și învățământ**

1. Plan de amplasament vizat de OCPI (suprafață minimă)

2. Notă de fundamentare prin care se prezintă necesitatea și oportunitatea investiției precum și precizarea și descrierea amplasamentului, corelată cu prevederile proiectului tip - dacă este cazul. Vor fi precizate elementele din Anexa 1 (condițiile de eligibilitate)

**I.3 – Reabilitare moderată a clădirilor publice pentru a îmbunătăți serviciile publice prestate la nivelul unităților administrativ-teritoriale**

**Raport de expertiză tehnică a clădirii la acțiuni seismice (pentru fiecare componentă /clădire/ în parte)**

Raportul este întocmit de către expertul tehnic atestat în urma expertizării calitative tehnice a clădirii la acțiuni seismice și conține o sinteză a procesului de evaluare seismică a clădirii, furnizând informații care fundamentează decizia de încadrare a construcției în clasa de risc seismic. Raportul se elaborează conform Codului de proiectare seismică P100-3 în vigoare la momentul depunerii cererii de finanțare.

**Raportul de audit energetic, inclusiv fişa de analiză termică şi energetică a clădirii, respectiv Certificatul de performanță energetică (pentru fiecare componentă /clădire/ în parte).**

Aceste documente vor fi elaborate conform legislației în vigoare.

* 1. Semnarea cererii de finanțare și a documentelor anexate

Pentru transmiterea cererilor de finanțare prin aplicația informatică, semnătura electronică extinsă a reprezentantului legal a solicitantului, respectiv a liderului de parteneriat/persoanei împuternicite, trebuie să fie certificată în conformitate cu prevederile legale în vigoare.

1. [VERIFICAREA, CONTRACTAREA ȘI IMPLEMENTAREA PROIECTELOR](#_49x2ik5)
   1. Verificarea conformității administrative și a eligibilității

Cererile de finanțare se depun în sistemul informatic prin aplicația electronică de pe site-ul Ministerului Dezvoltării, Lucrărilor Publice și Administrației, *www.mdlpa.ro/investiții/PNRR*, iar autoritatea responsabilă selectată este Ministerul Dezvoltării, Lucrărilor Publice și Administrației.

După depunerea cererii de finanțare, se va analiza și verifica respectarea criteriilor de conformitate administrativă și de eligibilitate (a se vedea Anexa 1 la ghid). Verificarea conformității administrative şi a eligibilității va urmări în principal, existența secțiunilor din cererea de finanțare şi a anexelor, valabilitatea documentelor, precum şi respectarea criteriilor de eligibilitate (cele care trebuie îndeplinite obligatoriu în această etapă).

* 1. Renunțarea la cererea de finanțare

Retragerea cererii de finanțare se va face numai de către reprezentantul legal sau de către persoana împuternicită prin mandat/împuternicire specială, în baza unei Hotărâri a Consiliului local/Consiliului Județean de aprobare a retragerii solicitării de finanțare. Retragerea solicitării de finanțare se va realiza prin sistemul informatic în maxim 3 zile lucrătoare de la transmiterea cererii de finanțare. După acest termen, cererea de finanțare va intra automat în evaluare.

* 1. Depunerea și soluționarea contestațiilor

În cazul în care beneficiarii se consideră nemulțumiți de rezultatul verificării conformității administrative și a eligibilității, beneficiarii pot depune contestație în termen de cel mult 15 zile lucrătoare de la momentul notificării rezultatului.

* 1. Contractarea proiectelor

După finalizarea etapei de verificare a conformității administrative și a eligibilității se va întocmi contractul de finanțare.

* 1. Documente de prezentat în etapa de implementare a contractelor de finanțare

Monitorizarea implementării contractelor de finanțare **din punct de vedere tehnic şi financiar** se va realiza de către Ministerul Dezvoltării, Lucrărilor Publice și Administrației**.**

**I.1.1 - Înnoirea parcului de vehicule destinate transportului public (achiziția de vehicule nepoluante)**

* **Contractul de delegare a gestiunii serviciului de transport public local/ Hotărârea de dare în administrare a furnizării/prestării serviciului de transport public local**, inclusiv anexele aferente, avizele solicitate şi documentele statutare ale operatorului, după caz;
* **Raport privind asigurarea prioritizării și promovării transportului public** prin planificarea benzilor și traseelor dedicate autobuzelor, pe arterele cele mai frecventate și congestionate (pentru UAT care dețin străzi/bulevarde cu minim două benzi pe sens);
* **Documente** care să ateste **omologarea mijloacelor de transport**;
* **Dovada funcționării** **mijloacelor de transport** achiziționate (raport asumat de către beneficiar).
* **Raport privind numărul de pasageri care utilizează mijloacele de transport achiziționate și numărul total de pasageri care utilizează serviciul public local de transport**

**I.1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local);**

* **Documentație tehnică (flux tehnologic, specificații tehnice)**
* **Dovada funcționării infrastructurilor** realizate/instalate (raport asumat de către beneficiar)

**I.1.3 - Asigurarea infrastructurii pentru transportul verde – puncte de reîncărcare vehicule electrice;**

* **Dovada racordării la rețeaua publică de distribuție a energiei electrice;**
* **Dovada funcționării infrastructurilor** realizate/instalate (raport asumat de către beneficiar)

**I.1.4 - Asigurarea infrastructurii pentru transportul verde –** **piste pentru biciclete (și alte vehicule electrice ușoare) la nivel local/metropolitan;**

Beneficiarii au obligația de a prezenta după semnarea contractului de finanțare, dar nu mai târziu de **6 luni de la data intrării în vigoare a contractului de finanțare**, următoarele documente obligatorii, în caz contrar contractul de finanțare poate fi reziliat (în această perioadă, beneficiarului nu i se vor efectua plăți).

* **Certificat de urbanism**, care trebuie să fie cel eliberat în vederea obținerii autorizației de construire pentru proiectul aferent cererii de finanțare depuse (acesta fiind scopul specificat în certificatul de urbanism).
* **Documentația tehnico-economică – SF/DALI** (împreună cu devizul general actualizat). SF/DALI se va transmite împreună cu devizul general actualizat, în conformitate cu legislația în vigoare aplicabilă: H.G. nr. 907/2016, cu modificările şi completările ulterioare. Solicitantul se va asigura de menționarea în cerințele documentațiilor de achiziție/de proiectare din caietul de sarcini pentru realizarea proiectului tehnic, a măsurilor privind respectarea obligațiilor prevăzute în PNRR pentru implementarea principiului „*Do No Significant Harm*” (DNSH).
* **Hotărârea/Decizia de aprobare a indicatorilor tehnico-economici** semnată de către persoana care are dreptul conform actelor de constituire să reprezinte legal solicitantul şi să semneze în numele acesteia. Hotărârea/decizia de aprobare a indicatorilor tehnico-economici se va corela cu cea mai recentă documentație (SF/DALI). Anexa la Hotărârea /decizia de aprobare trebuie să conțină detalierea indicatorilor tehnico-economici şi a valorilor acestora în conformitate cu documentația tehnico-economică și este asumată de proiectant. În cazul proiectelor depuse în parteneriat, hotărârea/decizia de aprobare a indicatorilor tehnico-economici va fi depusă de către toți partenerii. În cazul în care proiectul are la bază o documentație tehnico-economică actualizată (DALI actualizat), hotărârea anterior menționată va fi anexată pentru documentația actualizată (iar dacă se menționează doar modificarea unei hotărâri anterioare, atunci se va anexa și documentul inițial care a fost modificat).

Beneficiarii au obligația de a prezenta după semnarea contractului de finanțare, dar nu mai târziu de **12 luni de la data intrării în vigoare a contractului de finanțare**, următoarele documente obligatorii, în caz contrar contractul de finanțare poate fi reziliat (beneficiarului i se vor efectua plăți, condiționate de prezentarea documentelor menționate în cele ce urmează).

* + **Autorizația de construire** (emisă la nivel de proiect sau pentru fiecare componentă în parte din cadrul proiectului). Se va transmite autorizația de construire eliberată în vederea realizării investiției aferente proiectului în termen de valabilitate. În cazul proiectelor care cuprind mai multe clădiri (componente), se poate anexa o singură autorizație de construire la nivel de proiect, conform legislației în vigoare, sau autorizații de construire distincte pentru fiecare clădire în parte din cadrul proiectului, conform legislației în vigoare.
  + **Proiect tehnic** și, dacă este cazul, **Hotărârea/Decizia (Hotărârile/Deciziile partenerilor) actualizată pentru faza PT**. Se va transmite proiectul tehnic, împreună cu devizul general actualizat, în conformitate cu legislația în vigoare aplicabilă. Se va transmite Hotărârea/ decizia (Hotărârile/ Deciziile partenerilor) actualizată pentru faza PT sau cu modificările și completările intervenite la faza PT.
  + **Contractul de lucrări** încheiat (inclusiv actele adiționale încheiate), împreună cu devizul general actualizat, cu defalcarea valorii aferente cheltuielilor eligibile din PNRR pe capitole și subcapitole de cheltuieli conform HG nr. 907/2016 și a valorii TVA aferentă acestor tipuri de cheltuieli, inclusiv a cheltuielilor neeligibile și TVA aferent acestora. Contractul de lucrări va cuprinde inclusiv măsuri privind respectarea obligațiilor prevăzute în PNRR pentru implementarea principiului „*Do No Significant Harm*” (DNSH).
  + **Modificări ale Ordinului/ Deciziei/Hotărârii de aprobare a proiectului (cererii de finanțare) şi a cheltuielilor aferente**, în conformitate cu ultima formă a bugetului (dacă este cazul).

Beneficiarii au obligația de a prezenta, după finalizarea lucrărilor de execuție, procesul-verbal de recepție la terminarea lucrărilor, în termen de maxim 30 de zile de la data întocmirii acestuia. Plata finală a proiectului este condiționată de prezentarea acestui document. În cazul în care un beneficiar nu poate demonstra finalizarea investiției, contractul de finanțare va fi reziliat și orice sume plătite vor fi recuperate conform contractului de finanțare.

**I.2 – Construirea de locuințe pentru tineri/locuințe de serviciu pentru specialiști din sănătate și învățământ**

Beneficiarii au obligația de a prezenta după semnarea contractului de finanțare, dar nu mai târziu de **6 luni de la data intrării în vigoare a contractului de finanțare**, următoarele documente obligatorii, în caz contrar contractul de finanțare poate fi reziliat (beneficiarului i se vor efectua plăți, condiționate de prezentarea documentelor menționate în cele ce urmează).

* + **În cazul în care nu este utilizat proiectul tip - Documentația tehnico-economică – SF** (elaborată la nivel de proiect sau pentru fiecare componentă în parte din cadrul proiectului, inclusiv, dacă e cazul, pentru clădiri existente care nu reprezintă componente în cadrul proiectului pentru clădiri noi vizate de proiect, împreună cu devizul general actualizat). SF se va transmite împreună cu devizul general actualizat, în conformitate cu legislația în vigoare aplicabilă: H.G. nr. 907/2016, cu modificările şi completările ulterioare. Solicitantul se va asigura de menționarea în cerințele documentațiilor de achiziție/de proiectare din caietul de sarcini pentru realizarea proiectului tehnic, a măsurilor privind respectarea obligațiilor prevăzute în PNRR pentru implementarea principiului „*Do No Significant Harm*” (DNSH).
  + **Hotărârea/Decizia de aprobare a indicatorilor tehnico-economici** semnată de către persoana care are dreptul conform actelor de constituire să reprezinte legal solicitantul şi să semneze în numele acesteia. Hotărârea/decizia de aprobare a indicatorilor tehnico-economici se va corela cu cea mai recentă documentație (SF/DALI). Anexa la Hotărârea /decizia de aprobare trebuie să conțină detalierea indicatorilor tehnico-economici şi a valorilor acestora în conformitate cu documentația tehnico-economică și este asumată de proiectant. În cazul proiectelor depuse în parteneriat, hotărârea/decizia de aprobare a indicatorilor tehnico-economici va fi depusă de către toți partenerii. În cazul în care proiectul are la bază o documentație tehnico-economică actualizată (DALI actualizat), hotărârea anterior menționată va fi anexată pentru documentația actualizată (iar dacă se menționează doar modificarea unei hotărâri anterioare, atunci se va anexa și documentul inițial care a fost modificat).

Beneficiarii au obligația de a prezenta după semnarea contractului de finanțare, dar nu mai târziu de **12 luni de la data intrării în vigoare a contractului de finanțare**, următoarele documente obligatorii, în caz contrar contractul de finanțare poate fi reziliat (beneficiarului i se vor efectua plăți, condiționate de prezentarea documentelor menționate în cele ce urmează).

* + **Autorizația de Construire**, împreună cu toate avizele obținute pe baza Certificatului de urbanism.
  + **În cazul în care nu este utilizat proiectul tip - Proiect tehnic** și, dacă este cazul, **Hotărârea/Decizia (Hotărârile/Deciziile partenerilor) actualizată pentru faza PT**. Se va transmite proiectul tehnic, împreună cu devizul general actualizat, în conformitate cu legislația în vigoare aplicabilă. Se va transmite Hotărârea/ decizia (Hotărârile/ Deciziile partenerilor) actualizată pentru faza PT sau cu modificările și completările intervenite la faza PT.
  + **Contractul de lucrări de execuție** încheiat (inclusiv actele adiționale încheiate), împreună cu devizul general actualizat, cu defalcarea valorii aferente cheltuielilor eligibile din PNRR pe capitole și subcapitole de cheltuieli conform HG nr. 907/2016 și a valorii TVA aferentă acestor tipuri de cheltuieli, inclusiv a cheltuielilor neeligibile și TVA aferent acestora. Contractul de lucrări va cuprinde inclusiv măsuri privind respectarea obligaţiilor prevăzute în PNRR pentru implementarea principiului „*Do No Significant Harm*” (DNSH).
  + **Modificări ale Ordinului/ Deciziei/Hotărârii de aprobare a proiectului (cererii de finanţare) şi a cheltuielilor aferente**, în conformitate cu ultima formă a bugetului (dacă este cazul).

Beneficiarii au obligația de a prezenta, după finalizarea lucrărilor de execuție, procesul-verbal de recepție la terminarea lucrărilor, cartea tehnică a construcției, raportul dirigintelui și raportul proiectantului, în termen de maxim 30 de zile de la data întocmirii acestuia. Plata finală a proiectului este condiționată de prezentarea acestui document. În cazul în care un beneficiar nu poate demonstra finalizarea investiției, contractul de finanțare va fi reziliat și orice sume plătite vor fi recuperate conform contractului de finanțare.

**I.3 – Reabilitarea moderată a clădirilor publice pentru a îmbunătăți serviciile publice prestate la nivelul unităților administrativ-teritoriale**

Beneficiarii au obligația de a prezenta după semnarea contractului de finanțare, dar nu mai târziu de **6 luni de la data intrării în vigoare a contractului de finanțare**, următoarele documente obligatorii, în caz contrar contractul de finanțare poate fi reziliat (în această perioadă, beneficiarului nu i se vor efectua plăți).

* + **Extras al cărții tehnice a clădirii, Fişa tehnică a clădirii, Procesul-verbal de recepție la terminarea lucrărilor, sau alt document justificativ** din care să rezulte faptul că respectiva clădire a fost construită înainte de anul 2000 (dacă din conținutul Raportului de expertiză tehnică nu reies informațiile respective)
  + **Documentația tehnico-economică – SF/DALI** (elaborată la nivel de proiect sau pentru fiecare componentă în parte din cadrul proiectului, inclusiv, dacă e cazul, pentru clădiri existente care nu reprezintă componente în cadrul proiectului pentru clădiri noi vizate de proiect, împreună cu devizul general actualizat). SF/DALI se va transmite împreună cu devizul general actualizat, în conformitate cu legislația în vigoare aplicabilă: H.G. nr. 907/2016, cu modificările şi completările ulterioare. Solicitantul se va asigura de menționarea în cerințele documentațiilor de achiziție/de proiectare din caietul de sarcini pentru realizarea proiectului tehnic, a măsurilor privind respectarea obligațiilor prevăzute în PNRR pentru implementarea principiului „*Do No Significant Harm*” (DNSH).
  + **Hotărârea/Decizia de aprobare a indicatorilor tehnico-economici** semnată de către persoana care are dreptul conform actelor de constituire să reprezinte legal solicitantul şi să semneze în numele acesteia. Hotărârea/decizia de aprobare a indicatorilor tehnico-economici se va corela cu cea mai recentă documentație (SF/DALI). Anexa la Hotărârea /decizia de aprobare trebuie să conțină detalierea indicatorilor tehnico-economici şi a valorilor acestora în conformitate cu documentația tehnico-economică și este asumată de proiectant. În cazul proiectelor depuse în parteneriat, hotărârea/decizia de aprobare a indicatorilor tehnico-economici va fi depusă de către toți partenerii. În cazul în care proiectul are la bază o documentație tehnico-economică actualizată (DALI actualizat), hotărârea anterior menționată va fi anexată pentru documentația actualizată (iar dacă se menționează doar modificarea unei hotărâri anterioare, atunci se va anexa și documentul inițial care a fost modificat).

Beneficiarii au obligația de a prezenta după semnarea contractului de finanțare, dar nu mai târziu de 1**2 luni de la data intrării în vigoare a contractului de finanțare**, următoarele documente obligatorii, în caz contrar contractul de finanțare poate fi reziliat (beneficiarului i se vor efectua plăți, condiționate de prezentarea documentelor menționate în cele ce urmează).

* + **Proiect tehnic** și, dacă este cazul, **Hotărârea/decizia (Hotărârile/Deciziile partenerilor) actualizată pentru faza PT**. Se va transmite proiectul tehnic, împreună cu devizul general actualizat, în conformitate cu legislația în vigoare aplicabilă. Se va transmite Hotărârea/ decizia (Hotărârile/ Deciziile partenerilor) actualizată pentru faza PT sau cu modificările și completările intervenite la faza PT.
  + **Autorizația de construire** (emisă la nivel de proiect sau pentru fiecare componentă în parte din cadrul proiectului). Se va transmite autorizația de construire eliberată în vederea realizării investiției aferente proiectului în termen de valabilitate. În cazul proiectelor care cuprind mai multe clădiri (componente), se poate anexa o singură autorizație de construire la nivel de proiect, conform legislației în vigoare, sau autorizații de construire distincte pentru fiecare clădire în parte din cadrul proiectului, conform legislației în vigoare.
  + **Contractul de lucrări** încheiat (inclusiv actele adiționale încheiate), împreună cu devizul general actualizat, cu defalcarea valorii aferente cheltuielilor eligibile din PNRR pe capitole și subcapitole de cheltuieli conform HG nr. 907/2016 și a valorii TVA aferentă acestor tipuri de cheltuieli, inclusiv a cheltuielilor neeligibile și TVA aferent acestora. Contractul de lucrări va cuprinde inclusiv măsuri privind respectarea obligațiilor prevăzute în PNRR pentru implementarea principiului „*Do No Significant Harm*” (DNSH).
  + **Modificări ale Ordinului/ Deciziei/Hotărârii de aprobare a proiectului (cererii de finanțare) şi a cheltuielilor aferente**, în conformitate cu ultima formă a bugetului (dacă este cazul).

Beneficiarii au obligația de a prezenta, după finalizarea lucrărilor de execuție, procesul-verbal de recepție la terminarea lucrărilor, în termen de maxim 30 de zile de la data întocmirii acestuia. Plata finală a proiectului este condiționată de prezentarea acestui document. În cazul în care un beneficiar nu poate demonstra finalizarea investiției, contractul de finanțare va fi reziliat și orice sume plătite vor fi recuperate conform contractului de finanțare.

**I.4 – Elaborarea/actualizarea în format GIS a documentelor de amenajare a teritoriului și de planificare urbană**

* + **transmiterea documentației** **aprobate** pentru integrarea în **Observatorul Teritorial**.

1. [MODIFICAREA GHIDULUI SOLICITANTULUI](#_kxhkyeee8mi1)

Se pot emite ordine de modificare a prevederilor prezentului ghid pentru actualizarea cu eventuale modificări legislative aplicabile sau pentru îmbunătățirea procesului de selecție, în cuprinsul cărora vor exista și prevederi tranzitorii pentru proiectele aflate în procesul de evaluare, selecție și contractare pentru asigurarea principiului tratamentului nediscriminatoriu al tuturor solicitanților de finanțare. MDLPA va emite instrucțiuni în aplicarea prevederilor prezentului ghid. Pentru asigurarea principiului transparenței MDLPA va publica ordinele de modificare a prezentului ghid.

1. [ANEXE LA GHIDUL SOLICITANTULUI](#_kxhkyeee8mi1)

Investiția permite achiziționarea de vehicule nepoluante noi cu emisii zero de gaze de eșapament: autobuze electrice/hidrogen, tramvaie, troleibuze, microbuze electrice/hidrogen.

* **Anexa 1** - Condițiile de aplicare, respectiv criteriile de eligibilitate ale cheltuielilor pentru investițiile:
  + - *I.1.1 - Înnoirea parcului de vehicule destinate transportului public (achiziția de vehicule nepoluante)*
    - *I.1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local)*
    - *I.1.3 - Asigurarea infrastructurii pentru transportul verde – puncte de reîncărcare vehicule electrice*
    - *I.1.4 - Asigurarea infrastructurii pentru transportul verde – piste pentru biciclete (și alte vehicule electrice ușoare) la nivel local/metropolitan*
    - *I.2 - Construirea de locuințe pentru tineri/locuințe de serviciu pentru specialiști din sănătate și învățământ*
    - *I.3 - Reabilitarea moderată a clădirilor publice pentru a îmbunătăți serviciile publice prestate la nivelul unităților administrativ-teritoriale*
    - *I.4 – Elaborarea/actualizarea în format GIS a documentelor de amenajare a teritoriului și de planificare urbană*

**Model A -** Declarație de angajament al solicitantului, inclusiv privind evitarea conflictelor de interese, a fraudei, corupției și dublei finanțări.

*[se generează automat și este înglobată în cererea de finanțare]*

**Model B -** Acord de parteneriat al proiectului

*[se încarcă în format exclusiv .pdf de către solicitant]*

**Model C -** Declarație de consimțământ privind prelucrarea datelor cu caracter personal

*[se descarcă în format predefinit și completat – necesită doar verificarea datelor predefinite, semnare electronică și încărcare în platforma electronică]*

**Model D -** Declarație privind eligibilitatea TVA

*[se generează automat și este înglobată în cererea de finanțare]*

**Model E -** Declarație privind respectarea obligațiilor prevăzute în PNRR pentru implementarea principiului „*Do No Significant Harm*” (DNSH)

*[se generează din aplicație și apoi se încarcă exclusiv în format.pdf de către solicitant]*

**Model F -** Notă de fundamentare prin care se vor prezenta necesitatea și oportunitatea investiției

*[se încarcă în format exclusiv .pdf de către solicitant]*

1. *https://europa.eu/next-generation-eu/index\_ro* [↑](#footnote-ref-1)
2. O clădire cu consum de energie aproape egal cu zero (nZEB - *nearly Zero-Energy Building*) este clădirea cu o performanţă energetică foarte ridicată, la care necesarul de energie din surse convenţionale este aproape egal cu zero sau este foarte scăzut şi este acoperit, în cea mai mare măsură, cu energie din surse regenerabile, inclusiv cu energie din surse regenerabile produsă la faţa locului sau în apropiere [↑](#footnote-ref-2)
3. Exceptând municipiul Piatra-Neamț, ce este substituit la această investiție de către Consiliul Județean Neamț [↑](#footnote-ref-3)
4. *Având în vedere situația specifică din municipiul Piatra Neamț, unde contractul de gestiune a serviciului public de transport local este asigurat de Consiliul Județean Neamț* [↑](#footnote-ref-4)
5. Reprezentantul legal care îşi exercită atribuţiile de drept; [↑](#footnote-ref-5)
6. Cu excepția Investiției 1.4 pentru construirea pistelor de biciclete în extravilanul localităților. [↑](#footnote-ref-6)
7. Idem [↑](#footnote-ref-7)